
1. Všeobecné  ustanovenia
1.Školský poriadok ZŠ v Žehni je súhrn pravidiel,  ktorými sa zabezpečuje riadny chod školy. Je vydaný v súlade s § 153 zákona NR SR č.245/2008 Z.z. o výchove a vzdelávaní (školský zákon) a § 20, 21, 22 vyhlášky MŠ SR z 23.júla 2008 o základnej škole. Podľa jeho pravidiel sa riadi každý žiak a zamestnanec školy. Jeho dodržanie vyžadujú všetci pedagogickí zamestnanci školy. Priebežne kontrolujú jeho plnenie. Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci a žiaci školy povinní tento školský poriadok dodržiavať. Riaditeľka školy dňom 1.septembra  2026 vydáva tento školský poriadok školy.

2. Školský  poriadok je súhrn noriem spolužitia celého školského kolektívu žiakov, pedagogických a ostatných zamestnancov. Jeho uplatňovanie v praxi , v podstatnej miere prispieva k poslaniu školy, k racionálnemu rozdeleniu úloh, správnemu využívaniu pracovného času a má predchádzať školským a pracovným úrazom. Dôsledné plnenie týchto zásad v praktickom živote je základnou povinnosťou každého žiaka školy a utvára dobre predpoklady na spokojnú prácu, príjemné prostredie a pohodu v našej škole.

3. Školský poriadok školy je verejne prístupný v každej učebni.  Školský poriadok upravuje najmä podrobnosti o právach a povinnostiach žiakov v škole, o pravidlách vzájomných vzťahov a vzťahov s pedagogickými zamestnancami a ďalšími zamestnancami školy, o prevádzke a vnútornom režime školy, o bezpečnosti a ochrane zdravia žiakov a ich ochrane pred sociálno-patologickými javmi, diskrimináciou alebo násilím a o podmienkach nakladania s majetkom školy.

Školský poriadok je vypracovaný v zmysle platnej legislatívy na podmienky školy.

Je verejne prístupný v priestoroch zborovne školy a v kancelárii riaditeľky školy.

2. Organizácia vyučovania

Vyučovanie je organizované podľa rozvrhu hodín, ktorý je schválený riaditeľom školy. Rozvrh hodín je v každej triede podpísaný triednym učiteľom a riaditeľom školy. Vyučuje sa v troch budovách ( jedna kmeňová škola, dve elokované pracoviská). Začiatok vyučovania je o 7,30 hod. Vyučovacia jednotka trvá 45 minút, začína a končí zvonením, prestávky - 10 min malé medzi vyučovacími hodinami, veľká prestávka – 15 min ( po 3. vyučovacej hodine),  rozpis je v zborovni. 
· Organizácia vyučovacieho dňa – časový harmonogram vyučovacích hodín a prestávok

· Žiaci prichádzajú do  školy v čase od 7,00 – 7,20.

· Prezúvajú sa  vo vstupnej chodbe, prezuvky si žiaci odkladajú do skrine na topánky a vrchný odev si vešajú na vešiaky na chodbe pred kmeňovými učebňami .

· -Dozor zabezpečuje jeden nepedagogický zamestnanec pred vstupnou chodbou, jedna pedagogická asistentka na chodbe, druhá pedagogická asistentka v kmeňovej triede a pedagogickí zamestnanci podľa harmonogramu dozoru pre jednotlivé dni v týždni. 
· -V prípade odchodu žiaka zo školy počas vyučovania do šatne vchádza len so súhlasom triedneho učiteľa, prípadne vedúceho krúžku. 

· Vyučovanie začína o 7,30 a končí po poslednej vyučovacej hodine alebo po ukončení záujmového útvaru – najneskôr o 14,20 h. 

Vstup do budovy školy nezamestnaným osobám je možný len so súhlasom zodpovedných zamestnancov školy. Návšteva je povinná  ohlásiť sa v kancelárii školy. Vyrušovanie pedagógov a žiakov je možné len cez prestávku a po vyučovaní. V súrnych a odôvodnených prípadoch aj počas vyučovacej hodiny.

V prípade opakovaného neskorého príchodu žiaka do školy  riaditeľka školy rozhodne o ďalšom postupe. 
3. Práva  žiakov

Žiaci školy majú právo:

1. Na kvalitný a im zrozumiteľný výchovno - vzdelávací proces v príslušnom ročníku a podľa platných učebných osnov.

2. Na ochranu zdravia a bezpečnosť pri výchovno – vzdelávacom procese.

3. Na dodržiavanie základných psychohygienických noriem vo výchovno – vzdelávacom procese ( najviac dve písomné práce denne trvajúce viac ako 20 minút a tri ústne známkované odpovede).

4. Byť rešpektovaní ako suverénne osobnosti.

5. Na možnosť aktívneho a otvoreného dialógu s triednym učiteľom, prostredníctvom triedneho učiteľa s riaditeľom školy.

6. V primeranom čase, priestore a primeraným spôsobom vyjadriť svoj názor.

7. Poznať kritériá hodnotení vedomostí, zručností a návykov vo všetkých predmetoch.

8. Na objektívne hodnotenie a posúdenie študijných a pracovných výsledkov a na analýzu chýb pri písomných odpovediach, ústnych odpovediach a manuálnych zručnostiach.

9. Na zdôvodnenie hodnotenia svojich vedomostí, zručností a návykov.

10. Žiaci majú právo na omyl.

11. Žiaci majú právo sedieť s kým chcú, pokiaľ svojím správaním nerušia učiteľa alebo spolužiakov.

12. Na taktné a ohľaduplné zaobchádzanie zo strany spolužiakov, pedagogických a ostatných zamestnancov školy.

13. Zapojiť sa do mimoškolskej, či záujmovej činnosti v škole i mimo nej.

14. Na celý rad ďalších individuálnych práv, ktoré upravuje Vyhláška MŠ SR č. 320/2008 Z.z o Základnej škole  ( uvoľňovanie žiakov z vyučovania, postup do vyššieho ročníka, opakovanie ročníka, hodnotenie a klasifikácia, celkové hodnotenie opravné skúšky, komisionálne skúšky prostredníctvom zákonného zástupcu, atď. ) Deklarácia, práv dieťaťa, Dohovor o právach dieťaťa.
15. Ospravedlniť svoju nepripravenosť na vyučovaciu hodinu pred začiatkom hodiny zo závažného dôvodu.

16. Požiadať    koordinátora prevencie drogových závislostí o poskytnutie odbornej – poradenskej, metodickej, a informačnej pomoci.

17. Žiak má právo na prestávku, ako ju stanovuje  školský poriadok. Majú právo zvoliť si náplň prestávok, pokiaľ zachovávajú pravidlá bezpečnosti a nerušia ostatných. Proti pravidlám bezpečnosti sa na prestávke považujú loptové hry, návšteva cudzích osôb,  behanie na školskom dvore, na školskej chodbe a iné hry, ktoré zakáže dozor konajúci učiteľ.

18. Žiak má právo na zapožičanie učebníc a pracovných zošitov a tieto nepoškodené po ročnom užívaní vráti škole.

19. Žiak  má právo v primeranom čase, priestore a primeraným spôsobom vyjadriť svoj názor.

20. Žiak má právo na poskytovanie informácií v súlade so zákonom o informáciách.

21. Žiak má právo na ochranu pred zneužívaním návykových látok, na  získanie informácií o zdravom životnom štýle a negatívnych dopadoch zneužívania návykových látok.

22.Žiak má právo na vyjadrenie sa a vlastnú obhajobu v prípade podozrenia zo  zneužitia návykových látok.

4. Povinnosti žiakov
4.1   Správanie sa žiaka počas vyučovania

Pred začatím hodiny sú žiaci povinní byť na svojom mieste s pripravenými učebnými pomôckami.
Žiak prichádza na vyučovanie a všetky školské podujatia načas, riadne pripravený, so všetkými učebnicami a školskými potrebami, ktoré podľa rozvrhu potrebuje na vyučovanie.

Učebnice a učebné pomôcky potrebné na hodinu si žiak pripraví cez prestávku. Ostatné veci má v aktovke, ktorá je zavesená na vonkajšej strane lavice.

Žiak má učiteľom presne určené miesto, ktoré nesmie v priebehu vyučovania svojvoľne meniť a sedí podľa zasadacieho poriadku. V odborných učebniach určuje žiakovi miesto príslušný vyučujúci.

Po zazvonení na vyučovaciu hodinu žiaci v tichosti očakávajú príchod vyučujúceho. Ak sa vyučujúci v priebehu 5 minút nedostaví do triedy, oznámi to týždenník v kancelárii  školy.

Žiak na vyučovaní sedí slušne, pozorne sleduje učiteľov výklad i odpovede spolužiakov, aktívne pracuje, nenašepkáva, neodpisuje a nevyrušuje. Hovoriť bez dovolenia je prejavom neslušnosti.

Ak chce žiak odpovedať alebo sa vyučujúceho niečo opýtať, hlási sa zdvihnutím ruky.

Ak sa žiak na vyučovanie nepripraví, alebo nemá domácu úlohu, ospravedlní sa vyučujúcemu pred začatím hodiny a uvedie dôvod svojej nepripravenosti, ktorý učiteľ môže akceptovať podľa závažnosti dôvodu.

Pri skúšaní má žiak učebnice a zošity zatvorené, ak učiteľ neurčí inak.

Domáce úlohy žiaci píšu doma a neodpisujú ich v škole.

Po jednodňovej neprítomnosti v škole je žiak povinný zistiť si preberané učivo, doplniť si poznámky a vypracovať domáce úlohy.

Žiaci sa majú vyjadrovať slušne, úctivo, bez hrubých a vulgárnych výrazov.

Žiakovi je zakázané telesne a verbálne obťažovať a prejavovať intímne náklonnosti k iným žiakom.

Je zakázané správanie žiaka alebo žiakov, ktorých zámerom je ublíženie žiakovi alebo žiakom, prípadne ich ohrozenie alebo zastrašovanie – slovami, gestami, činmi, ktoré vedie k fyzickému alebo  psychickému ublíženiu. Tieto prejavy sa budú posudzovať mimoriadne prísne. 
Sme škola, kde sa šikanovanie netoleruje.

Zakazuje sa propagovať alebo šíriť násilie, rasizmus a iné druhy intolerancie a xenofóbie.

Je zakázané v priestoroch školy fajčiť, prechovávať, prinášať, používať, dávať a predávať  alkoholické nápoje, návykové látky (drogy) a iné zdraviu škodlivé látky, byť pod ich vplyvom v škole alebo pri činnostiach organizovaných školou.

Žiak je povinný podrobiť sa toxikologickému vyšetreniu v zdravotníckom zariadení, ak je dôvodné podozrenie, že žiak je pod vplyvom návykovej látky v škole alebo pri činnostiach organizovaných školou.

V prípade prechovávania, šírenia  a používania návykových látok bude školou kontaktovaný zákonný zástupca, žiak bude odovzdaný do starostlivosti odborníkov a privolaná bude aj polícia.

Je zakázané hrať hazardné hry (karty, hry o peniaze, ...)
Počas vyučovacej hodiny je zakázané konzumovať potraviny, piť kofeínové a energetické nápoje, žuť žuvačky a pod.

Žiak môže opustiť triedu, ihrisko alebo pracovné miesto len so súhlasom vyučujúceho alebo triedneho učiteľa.

Žiak udržuje svoje pracovné miesto a okolie v čistote a poriadku.

Manipulovať s oknami, žalúziami, svetelnými vypínačmi a didaktickou technikou /PC  umiestnenou v učebniach môžu žiaci len so súhlasom učiteľa.

Žiaci nemôžu svojvoľne otvárať  okná, otvára ich iba dospelá osoba ( učiteľ, asistent, uprat.)
Nie je dovolené  hojdať sa na stoličkách a vyhadzovať von z okien papiere, odpadky a akékoľvek predmety.

Na hodinách telesnej výchovy je zakázané nosiť prstene, retiazky, voľné náušnice, hodinky, mať dlhé alebo umelé nechty presahujúce dĺžku prstov. V prípade úrazu spôsobeného porušením tohto zákazu sa tento úraz neklasifikuje ako školský úraz.

Žiak nosí do školy iba tie veci, ktoré nevyhnutne potrebuje na vyučovanie. Nenosí do školy veci drahé a také, ktoré by narúšali pozornosť spolužiakov, prípadne by mohli narušiť výchovu žiakov (zbrane, nože, detské pištole na guličky, petardy, drahé šperky, nevhodnú literatúru, väčšiu sumu peňazí, zvieratá, elektrické spotrebiče, prehrávače hudby...). V prípade nerešpektovania tohto zákazu učiteľ danú vec  zoberie a odovzdá riaditeľovi školy resp., zástupcovi RŠ, ktorí ho vrátia rodičom. Pri ich odcudzení alebo strate  škola nezodpovedá za vzniknutú škodu a nebude robiť žiadne opatrenia.
Od 1. januára 2025 platí na Slovensku zákonná regulácia mobilov (úplný zákaz na 1. stupni, na 2. stupni povolené len s výnimkou od učiteľa). V škole je zákaz nosenia a používania mobilných telefónov, ktorý bude zahŕňať nasledujúce pravidlá pre našu základnú školu:

· V 1. až 3. ročníku základnej školy bude platiť úplný zákaz používania mobilných telefónov počas vyučovania, prestávok a v priestore školy,

· od 4. ročníka bude mať zákaz výnimku v prípade, ak si používanie mobilného

        telefónu vyžaduje štátny vzdelávací program,
Práva a povinnosti žiaka

· Žiak má právo používať vlastné digitálne zariadenia (mobil, tablet, smart hodinky, notebook) na vyučovaní výhradne vtedy, ak ich použitie výslovne povolil vyučujúci na pedagogické účely.

· Na 1. stupni ZŠ platí prísny zákaz nosenia a používania mobilných telefónov počas celého vyučovacieho dňa vrátane prestávok (s výnimkou detí so špeciálnymi zdravotnými potrebami, napr. monitoring glukózy).

· Na 2. stupni ZŠ je žiak povinný pred začiatkom prvej vyučovacej hodiny mobilný telefón vypnúť (alebo prepnúť do tichého režimu) a odložiť ho na určené miesto (napr. do triedneho boxu / skrinky / školskej tašky). Počas prestávok je používanie telefónov bez súhlasu pedagóga zakázané.

· Nahrávanie audiozáznamov, videozáznamov alebo fotografovanie spolužiakov a zamestnancov školy bez ich predchádzajúceho výslovného súhlasu je prísne zakázané a klasifikuje sa ako hrubé porušenie školského poriadku.
Zodpovednosť za škodu

· Škola nezodpovedá za stratu, odcudzenie alebo poškodenie mobilného telefónu či iného digitálneho zariadenia, ktoré si žiak prinesie do školy, ak ich prinesenie nebolo vyžadované vyučujúcim. Žiak si toto zariadenie nosí na vlastnú zodpovednosť.

· Ak žiak úmyselne alebo z nedbanlivosti poškodí digitálne zariadenie školy (napr. tablet, PC v učebni, interaktívnu tabuľu) alebo spolužiaka, zákonný zástupca žiaka je povinný škodu nahradiť alebo zabezpečiť opravu zariadenia.
Prevencia šikany a kyberšikany

Definícia a zákazy

· V prostredí školy, na školských podujatiach a v online priestore (sociálne siete, chatové skupiny triedy) je prísne zakázané akékoľvek správanie, ktorého cieľom je ublížiť, ponížiť, zastrašiť alebo vylúčiť žiaka alebo zamestnanca školy z kolektívu (šikanovanie a kyberšikanovanie).

· Za kyberšikanu sa považuje aj zosmiešňovanie prostredníctvom "memes", vytváranie falošných profilov s menom či fotkou spolužiaka/učiteľa alebo zdieľanie urážlivých správ v triednych skupinách (napr. na WhatsAppe, Messengeri).

Postup pri zistení (Krízový plán)

· Každý žiak, ktorý sa stane svedkom alebo obeťou šikanovania, je povinný (alebo má právo) túto skutočnosť nahlásiť ktorejkoľvek dospelej osobe v škole – triednemu učiteľovi, členovi ŠPT, dozorujúcemu učiteľovi alebo prostredníctvom anonymnej schránky dôvery.

· Škola pri podozrení na šikanovanie okamžite spustí interné vyšetrovanie, oddelí obeť od agresora a zabezpečí ochranu obete. O situácii sú bezodkladne informovaní zákonní zástupcovia oboch strán.
Výchovné opatrenia (Vymáhateľnosť pravidiel)

Úroveň porušenia
Príklad správania
Možné výchovné opatrenie
Menej závažné
Opakované zapnuté zvonenie na hodine, neuposlúchnutie pokynu na odloženie mobilu.

Zápis do žiackej knižky (EduPage), napomenutie triednym učiteľom.

Závažné
Sústavné porušovanie zákazu používania mobilu, odmietnutie odovzdať poškodené školské zariadenie, ignorovanie pokynov asistenta.

Pokarhanie triednym učiteľom, pokarhanie riaditeľom školy.

Hrubé porušenie
Tajné nahrávanie učiteľa/spolužiaka, preukázané kyberšikanovanie, úmyselné zničenie techniky.

Znížená známka zo správania (2. až 4. stupeň), v závažných prípadoch nahlásenie na Úrad práce, sociálnych vecí a rodiny (ÚPSVaR) alebo Políciu SR.

Žiak nesmie znevažovať školu, učiteľov a ostatných zamestnancov školy ako aj žiakov na verejnej sociálnej sieti na internete – facebook a pod., písať o nich urážlivé poznámky, zakladať dehonestujúce skupiny a iným spôsobom poškodzovať dobré meno školy, žiakov a jej zamestnancov.

Žiak nesmie falšovať  ospravedlnenky a iné úradné doklady (prepisovanie známok a pod., dodatočné záznamy, vytrhávanie strán v žiackej knižke, používanie falošnej pečiatky a pod.).

Ak žiak zistí stratu veci, ktorá podlieha poisteniu, oznámi to triednemu učiteľovi. Ten sprostredkuje spísanie zápisu o strate so zástupkyňou riaditeľky školy, ktorá vykoná ďalšie opatrenia.

Všetky úradné záležitosti a potvrdenia si žiaci vybavujú výlučne prostredníctvom triedneho učiteľa.

Na školských vychádzkach, exkurziách, výletoch dodržiavajú pokyny  učiteľa a ostatných pedagogických zamestnancov. Dodržiavajú určené termíny miesta a čas sústredenia.

Za bezpečnosť žiakov počas krúžkovej a záujmovej činnosti zodpovedajú vedúci krúžkov. Po skončení krúžkovej a záujmovej činnosti vyvedie žiakov z budovy vedúci krúžkovej a záujmovej činnosti.

Každý žiak je povinný mať hygienické vrecúško (uterák, mydlo, toaletný papier).

Žiacku knižku musí mať žiak každý deň v škole na každej vyučovacej hodine. Musí byť podpísaná rodičmi podľa podpisového vzoru vždy aspoň za uplynulý týždeň.

Ak v rodine žiaka niektorý člen ochorie na nákazlivú chorobu, oznámi to rodič bezodkladne riaditeľke školy.
Práva žiakov a zákonných zástupcov

· Každý žiak má právo na rovnaký prístup ku vzdelávaniu, rešpektovanie svojej individuality a na poskytnutie podporných opatrení podľa svojich potrieb.

· Žiaci a ich zákonní zástupcovia majú právo bezodkladne požiadať o pomoc a konzultáciu členov Školského podporného tímu ( špeciálny pedagóg,  pedagogický asistent). 
Súčinnosť a povinnosti

· Učitelia, žiaci a rodičia sú povinní rešpektovať odporúčania ŠPT a odborných poradenských zariadení (CPP) smerujúce k úprave foriem vzdelávania a hodnotenia žiaka so špeciálnymi výchovno-vzdelávacími potrebami (ŠVVP).

4.2  Správanie sa žiakov počas prestávok a počas premiestňovania sa do odborných učební a iných priestorov školy

Cez malé prestávky sa žiaci zdržiavajú v triede, kde môžu desiatovať, pripravujú sa na vyučovaciu hodinu, prípadne idú na najbližšie WC.
Dvere miestností tried sú počas všetkých prestávok otvorené.

Cez prestávky žiakom nie je dovolené zdržiavať sa bezdôvodne na chodbách a vo WC.

Vstup žiakov do inej ako kmeňovej triedy je dovolený len v nevyhnutných prípadoch.

Po tretej vyučovacej hodine je veľká prestávka. Žiaci desiatujú  počas veľkej prestávky.  Počas veľkej prestávky sa žiaci v prípade nepriaznivého počasia zdržiavajú v triede a na chodbe, kde majú triedu. V prípade priaznivého počasia sa žiaci ( po zvážení dozorujúcich pedagógov) zdržiavajú v triede alebo na školskom dvore , ktorý nesmú svojvoľne opustiť. Za poriadok v triede a stratu vecí  v tom čase zodpovedajú týždenníci. Po zvonení žiaci postupne odchádzajú do tried.

Cez prestávku chodia určení žiaci pre pomôcky.

Počas prestávok je zakázané naháňať sa, biť sa, behať, skákať po laviciach, kričať a inak sa neslušne správať, a tak ohrozovať svoju bezpečnosť a bezpečnosť ostatných.

Papiere a ostatné odpadky odhadzujú žiaci do košov. Je zakázané rozhadzovať odpadky po chodbách, záchodoch, hádzať do záchodových mís a umývadiel a vyhadzovať z okien.

Po použití sociálneho zariadenia si žiak umyje ruky, zatvorí vodovodný kohútik, zhasína za sebou svetlo a zatvára dvere na WC. Elektrickou energiou a vodou šetrí aj v triede.

Presun žiakov z učebne do učebne /odbornej učebne/ zabezpečujú výlučne vyučujúci príslušných predmetov. Pod ich vedením sa žiaci disciplinovane presunú z triedy do  učebne. Učitelia, ktorí z týchto učební žiakov odvádzajú,  zabezpečia, aby žiaci opustili triedu a zanechali ju v bezchybnom stave.

4.3  Oslovenia a pozdravy

Žiaci oslovujú zamestnancov školy: pani riaditeľka, pani zástupkyňa, pani učiteľka, pani upratovačka a podobne. Žiaci zdravia všetkých zamestnancov školy pozdravom : „Dobrý deň“, „Dobré ráno“. Žiaci zdravia v ten istý deň len pri prvom stretnutí. Keď vstúpi do triedy dospelá osoba, žiaci pozdravia povstaním a sadnú si na pokyn učiteľa. Pri jej odchode z triedy taktiež pozdravia povstaním. Na hodinách telesnej výchovy, výtvarnej výchovy, pracovného vyučovania a pri písaní kontrolných prác žiaci nezdravia.

4.4  Povinnosti  týždenníkov:

· pred vyučovacou hodinou pripraviť tabuľu, kriedu a ostatné potreby
· na začiatku každej vyučovacej hodiny hlásiť neprítomných
· oznámiť po 5 minútach riaditeľke školy alebo zástupcovi riaditeľky  školy neprítomnosť učiteľa na vyučovacej hodine
· cez prestávky vetrať triedu
· v čase veľkej prestávky, ak sú žiaci na školskom dvore, týždenníci sú  zodpovední za poriadok a  veci v triede
· každé poškodenie inventára triedy hlásiť triednemu učiteľovi
· po skončení vyučovania utrieť tabuľu, uložiť pomôcky, 
· prekontrolovať, či sú uzavreté vodovodné kohútiky, prípadne zhasnuté svetlá
· dbať o estetické prostredie triedy, vrátane starostlivosti o kvety
4.5  Starostlivosť o zovňajšok

Žiak chodí do školy čisto a primerane oblečený, bez výstredných a rušivo pôsobiacich súčastí a doplnkov odevu, líčenia, účesu, namaľovaných alebo umelých nechtov. U dievčat sa požaduje prekrytie hornej a dolnej časti odevu okolo celého obvodu pása. Trup musí byť prekrytý odevom. Výstrih nesmie byť hlbší ako spojnica podpazušia. Žiakovi je zakázané používať v škole obuv, ktorá môže ničiť a poškodzovať podlahovú krytinu, alebo nevyhovuje hygienickým a bezpečnostným požiadavkám (vysoké podpätky, obuv do terénu ...).Žiak nesmie vo vnútorných priestoroch školy nosiť šiltovky, čiapky, kukly, kapucne a iným spôsobom zahaľovať svoju  identitu.
4.6  Odchod žiakov zo školy

Po skončení poslednej  vyučovacej hodiny si každý žiak uloží svoje veci do aktovky, očistí si svoje pracovné miesto a okolie od papierov a iných nečistôt a vyloží stoličku na lavicu, ak v danej triede nenasleduje popoludňajšie vyučovanie. Žiak nenecháva žiadne pomôcky ani osobné veci v triede, ale berie ich so sebou. Na pokyn učiteľa žiaci opustia učebňu, na chodbe sa zoradia a pod vedením učiteľa odídu na chodbu, kde sa prezujú, oblečú a opustia školskú budovu. Žiaci odchádzajú s doprovodom MOPS. V prípade, ak sa nedostavia členovia MOPS, odvádzajú žiakov asistentky, pokiaľ zriaďovateľ nerozhodne inak. Žiaci popoludňajšej zmeny, odchádzajú domov po skončení vyučovania s doprovodom MOPS . V prípade, ak sa nedostavia členovia MOPS, odchádzajú žiaci bez doprovodu, pokiaľ zriaďovateľ nerozhodne inak. Žiak sa po skončení vyučovania bezdôvodne nezdržiava v priestoroch školy. Prezuvky si nosia žiaci denne domov.
4.7  Správanie sa mimo školy

Žiak sa má slušne správať i v čase mimo vyučovania, počas voľných dní a školských prázdnin. Žiaci zdravia zamestnancov školy aj pri stretnutí mimo budovy školy „Dobré ráno“, „Dobrý deň“, „Dobrý večer“, „ Dovidenia“
5. Dochádzka žiakov do školy,  ich uvoľňovanie z vyučovania a usmernenie k ospravedlňovaniu /neprítomnosť žiaka na vyučovaní
5.1  Príchod žiaka na vyučovanie:

Žiak je povinný dochádzať na vyučovanie a ostatné podujatia školy pravidelne a načas. Prichádzajú s MOPS. Bez doprovodu MOPS prichádza a odchádza zo školy len žiak na žiadosť zákonného zástupu. Žiaci učiaci sa popoludní prichádzajú na vyučovanie a odchádzajú z vyučovania sami so súhlasom zákonného zástupcu. Najneskôr 5 minút pred začiatkom vyučovania má byť žiak vo svojej triede. Je neprípustné, aby po zazvonení na hodinu žiaci behali po triede, prípadne vybiehali na chodbu. Po zazvonení je každý žiak povinný sedieť na svojom mieste.  Žiaci si pred vstupom do budovy školy dôkladne očistia obuv a odoberú sa ku svojim lavičkám, kde sa prezujú  do zdravotne vyhovujúcej obuvi a uložia si topánky do skrine. Vrchný odev, šál, rukavice, čiapky, šatky na hlavu a podobné pokrývky hlavy si žiaci odkladajú do aktoviek. 
5.2  Uvoľňovanie z vyučovania:

· na 1 vyučovaciu hodinu -  uvoľňuje príslušný vyučujúci, na základe písomnej žiadosti zákonného zástupcu alebo osobného vyzdvihnutia,

· na viac hodín alebo do 3 dní – je uvoľnenie žiaka v kompetencii  triedneho  učiteľa na základe písomnej žiadosti zákonného zástupcu,

· na viac dní – uvoľňuje riaditeľka školy na základe písomnej žiadosti zákonného zástupcu žiaka doručenej vopred.

5.3 Neprítomnosť žiaka na vyučovaní

 ospravedlnená :
V nadväznosti na zákon č. 176/2025 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov novelou školského zákona sa podľa § 144 ods. 17 školského zákona upravili pravidlá ospravedlňovania neprítomnosti žiakov základných škôl.
Za dôvod ospravedlniteľnej neprítomnosti žiaka na výchove a vzdelávaní sa uznáva najmä:  
· choroba alebo úraz,   
· lekárom nariadený zákaz dochádzky do školy,  
· mimoriadne nepriaznivé poveternostné podmienky,  
· mimoriadne udalosti v rodine alebo  
· účasť dieťaťa na súťažiach, ak nejde o reprezentáciu školy.  
· iných  závažných  udalostí, ktoré znemožňujú jeho účasť v škole na základe posúdenia riaditeľky školy

Neprítomnosť žiaka ospravedlňuje základná škola na základe žiadosti jeho zákonného zástupcu. 

Školský  zákon  upravuje  dva  režimy - prísnejší režim a miernejší režim,  v rámci ktorých  je  škola povinná ospravedlniť neprítomnosť žiaka, ktorá vznikla z dôvodu ochorenia na základe potvrdenia  od lekára;  

- 
pod ochorením sa rozumie nielen choroba (napr. chrípka), ale aj úraz alebo alergická reakcia. 

Riaditeľ školy môže určiť miernejší režim ospravedlňovania na príslušný školský rok, ak základná škola v predchádzajúcom školskom roku nepresiahla referenčnú hodnotu. Referenčná hodnota pre základné školy na školský rok 2026/2027 je: 253 hodín. Referenčná hodnota našej školy v tomto školskom roku je 139,61 hodín. Na základe tejto hodnoty bude naša škola v miernejšom režime.
Miernejší režim v ZŠ Žehňa  
Lekárske potvrdenie školský zákon vyžaduje ak neprítomnosť žiaka trvá:
  1. viac ako 5 po sebe nasledujúcich vyučovacích dní (napr.: žiak chýba od pondelka do štvrtka  nasledujúceho týždňa),   
· 2. počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu (Napr.: žiaci 1. ročníka majú týždenne v učebnom pláne 22 vyučovacích hodín, dvojnásobok je 22 hodín x2 týždne = spolu 44 vyučovacích hodín), alebo  
· 3. počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu (Napr.: žiaci 1. ročníka majú týždenne v učebnom pláne 22 vyučovacích hodín, trojnásobok je 22 hodín x3 týždne = spolu 66 vyučovacích hodín).      
Ak nastane aspoň jedna z vyššie uvedených možností vyžaduje sa ospravedlnenie  vymeškaných vyučovacích hodín, ktoré prevyšujú uvedené hodnoty na základe lekárskeho potvrdenia.    
Pre informáciu: 

Prísnejší režim v ZŠ
Lekárske potvrdenie sa vyžaduje, ak neprítomnosť žiaka z dôvodu ochorenia trvá:
· viac ako 5 po sebe nasledujúcich vyučovacích dní (po sebe nasledujúcich pracovných dní, v ktorých mal žiak dochádzať do školy; napr. ak žiak chýba štvrtok, piatok, pondelok, utorok, streda = spĺňa podmienku 5 po sebe nasledujúcich vyučovacích dní), alebo

· počas polroka školského roka viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu. (Napr.: žiaci 1. ročníka majú týždenne v učebnom pláne 22 vyučovacích hodín, trojnásobok je 22 hodín x3 týždne = spolu 66 vyučovacích hodín).

Ak nastane aspoň jedna z vyššie uvedených možností, vyžaduje sa ospravedlnenie vymeškaných vyučovacích hodín, ktoré prevyšujú uvedené hodnoty, lekárskym potvrdením.

Iné odôvodnené prípady 
Základná škola môže vyžadovať potvrdenie od lekára aj v iných prípadoch, ako v tých,  keď sa potvrdenie od lekára výslovne vyžaduje podľa školského zákona. Má ísť o odôvodnené prípady, napríklad:  
· absencie sa často opakujú, 
· škola má podozrenie, že sa neprítomnosť účelovo ospravedlňuje (napr. opakované telefonické ospravedlnenia bez zjavných dôvodov...). 
Ak škola v polroku školského roka, kedy  začala spĺňať podmienky na miernejší režim presiahne za dva po sebe nasledujúce kalendárne mesiace 2/10 referenčnej hodnoty, je povinná začať uplatňovať prísnejší režim od kalendárneho mesiaca, ktorý nasleduje po kalendárnom mesiaci, v ktorom jej regionálny úrad jej presiahnutie oznámil.
 Úlohy jednotlivých subjektov pri ospravedlňovaní
Zákonný zástupca 
· zodpovedá za dodržiavanie školského poriadku 
· dbá o to, aby žiak dochádzal do základnej školy pravidelne a včas,  
· oznamuje základnej škole bez zbytočného odkladu dôvod neprítomnosti žiaka, 
· informuje základnú školu o zmene zdravotnej spôsobilosti žiaka, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania, - 
predkladá doklad preukazujúci dôvod neprítomnosti žiaka v súlade so školským poriadkom 
Triedny učiteľ    
· zodpovedá za dodržiavanie školského poriadku 
· spolupracuje so zákonnými zástupcami/zástupcami zariadení/pedagogickými zamestnancami  a odbornými zamestnancami,     
· eviduje dochádzku a neprítomnosť žiaka, 
· vyžaduje ospravedlnenie neprítomnosti žiakov, ktoré uschováva do konca príslušného školského roka, 
· informuje včas zákonného zástupcu/zástupcu zariadenia alebo príslušného lekára pre deti a dorast,  ak základná škola vyžaduje lekárske potvrdenie alebo iný doklad potvrdzujúci dôvod neprítomnosti žiaka aj v prípadoch, keď sa potvrdenie od lekára výslovne nevyžaduje,                 
· oboznamuje zákonných zástupcov/zástupcov zariadení so spôsobom ospravedlňovania a s režimom ospravedlňovania, ktorý sa uplatňuje v základnej škole,         
· navrhuje riaditeľovi opatrenia súvisiace s porušením školského poriadku 
týkajúce sa ospravedlňovania, 
· preukázateľne oboznamuje zákonných zástupcov s nedostatkami súvisiacimi s ospravedlňovaním.  
Riaditeľ základnej školy   
· zodpovedá za vypracovanie a dodržiavanie školského poriadku,  
     -     zodpovedá za zasielanie údajov o vymeškaných vyučovacích hodinách do CR   -  

      -     môže určiť miernejší režim ospravedlňovania na školský rok,         
· môže dodatočne určiť miernejší režim ospravedlňovania,   
· oznamuje zákonným zástupcom/zástupcom zariadenia, ktorý režim ospravedlňovania sa bude uplatňovať,  
· oznamuje regionálnemu úradu dodatočné určenie miernejšieho režimu.  
Neprítomnosť žiaka na vyučovaní bude akceptovaná len na základe písomného ospravedlnenia, na školskom tlačive, v žiackej knižke alebo v akejkoľvek papierovej forme. Neakceptuje sa ospravedlnenie na základe telefonického oznámenia, nakoľko pri akomkoľvek probléme je ospravedlnenie nepreukázateľné. Zákonný zástupca je povinný bezodkladne oznámiť triednemu učiteľovi dôvod neprítomnosti žiaka na vyučovaní ( osobne alebo telefonicky – nie sprostredkovane cez druhú osobu). V prípade návštevy lekára alebo vystavenia následnej PN  je zákonný  zástupca povinný oznámiť túto skutočnosť bezodkladne a po ukončení PN sa preukázať lekárskym potvrdením triednemu učiteľovi. V prípade, ak triedny učiteľ nie je informovaný včas od zákonného zástupcu o dôvode neprítomnosti žiaka na vyučovaní, môže triedny učiteľ využiť pomoc MOPS, prípadne asistenta učiteľa o zistenie dôvodu neprítomnosti na vyučovaní. Zákonný zástupca teda môže ospravedlniť neprítomnosť žiaka, ktorá trvá najviac 5 vyučovacích dní.
1. Žiaci školy sú povinní dochádzať na vyučovanie a ostatné podujatie pravidelne a dochvíľne. Aj  účasť na vyučovaní nepovinných predmetov a krúžkov je pre zapísaných žiakov povinná.
2. Ak sa žiak nemôže zúčastniť vyučovania z dôvodov vopred známych, požiada zákonný zástupca riaditeľa školy o uvoľnenie z vyučovania . Žiak oslobodený od telesnej výchovy sa na žiadosť zákonného zástupcu nemusí zúčastňovať na vyučovaní telesnej výchovy, pokiaľ je táto v rozvrhu prvou alebo poslednou hodinou príslušného dňa. Ak je hodina telesnej výchovy inak časovo zaradená, žiak oslobodený od telesnej výchovy sa jej musí zúčastniť. Miesto zdržiavania počas tejto hodiny určí tomuto zástupca písomne v žiackej knižke vyučujúceho alebo triedneho učiteľa o uvoľnenie z vyučovania. Vyučujúci je oprávnený uvoľniť žiaka z jednej vyučovacej hodiny. Triedny učiteľ je oprávnený uvoľniť žiaka z vyučovania zo závažných dôvodov na dobu najviac jedného dňa. Ak je predpokladaná neprítomnosť žiaka dlhšia, je zákonný zástupca žiaka povinný požiadať o uvoľnenie písomne riaditeľa školy. Je zakázané opúšťať žiakom počas vyučovania  areál školy bez doprovodu dospelej osoby./učiteľa, rodiča, zákonného zástupcu, asistenta , MOPS a pod../

3. Ak sa žiak nemôže zúčastniť na vyučovaní pre nepredvídaný dôvod je zákonný

zástupca povinný oznámiť bezodkladne triednemu učiteľovi dôvod neprítomnosti. Ospravedlnenie neprítomnosti je zákonný zástupca povinný predložiť triednemu učiteľovi bezodkladne. Triedny učiteľ v prípade pochybností má právo tieto zápisy v žiackej knižke verifikovať. Ospravedlnenky žiakov triedny učiteľ eviduje a zakladá počas celého šk. roka.
4. Ak ochorie žiak alebo osoba žijúca s ním v spoločnej domácnosti na infekčnú

chorobu, oznámi to rodič žiaka  riaditeľovi školy. Takýto žiak sa môže zúčastniť vyučovania len so súhlasom príslušného lekára. 
5. Riaditeľ školy môže uvoľniť žiaka z vyučovania v predmete, ktorý si vyžaduje telesné

úkony, len na základe vyjadrenia príslušného lekára. Vyjadrenie lekára predkladá

zákonný zástupca riaditeľovi školy prostredníctvom triedneho učiteľa do 15.

septembra. Návrh lekára na oslobodenie od telesnej výchovy, resp. zdravotnej

telesnej výchovy predloží žiak vyučujúcemu telesnej výchovy/ triednemu učiteľovi.
Neprítomnosť žiaka na vyučovaní neospravedlnená:
Za neospravedlnenú neprítomnosť žiaka v škole sa považuje neprítomnosť žiaka na vyučovaní od prvej hodiny, ktorá nebola zákonným zástupcom žiaka ospravedlnená do 3 dní po nástupe žiaka do školy. V prípade zistenia nedodržiavania liečebného režimu , ktorý bol určený pediatrom a vedomé zneužívanie, môže triedny učiteľ neuznať lekárske potvrdenie na vymeškané dni, zároveň o tom informuje zákonného zástupcu. Takéto prípady rieši triedny učiteľ v súčinnosti s riaditeľkou školy. Triedny učiteľ preukázateľným spôsobom oznámi túto skutočnosť zákonnému zástupcovi, pozve ho na pohovor, nasleduje napomenutie, pokarhanie triednym učiteľom a pokarhanie riaditeľom školy. Pri zanedbávaní školskej dochádzky bude škola postupovať aj v zmysle metodického pokynu na zabezpečenie aplikácie ustanovenia § 18 ods. 2 zákona č. 281/2002 Z.z. o prídavku na dieťa a o príspevku k prídavku na dieťa v znení zákona č. 658/2002 Z.z. Pod zanedbávaním povinnej školskej dochádzky na účely zastavenia prídavku na dieťa zákonnému zástupcovi sa rozumie stav, keď žiak má neospravedlnenú neúčasť na vyučovaní v kalendárnom mesiaci viac ako 15 vyučovacích hodín. O tejto skutočnosti riaditeľka školy informuje zriaďovateľa a ten ďalej Úrad práce sociálnych vecí a rodiny.

6. Starostlivosť o školské zariadenie, školské potreby, o prostredie učební, chodieb a školského dvora

Žiak je povinný šetriť školskú budovu, všetko vonkajšie a vnútorné zariadenie. Platí zákaz popisovania stien v triedach, budove školy, učebniach, sociálnych zariadeniach s postihom až po zníženú známku zo správania. Akékoľvek poškodenie z nedbanlivosti alebo úmyselné poškodenie je žiak alebo jeho zákonný zástupca povinný v plnej miere uhradiť alebo dať na vlastné náklady do pôvodného stavu. Každý žiak má mať učebnice a zošity riadne zabalené. Ak žiak v priebehu školského roka poškodí alebo stratí  učebnicu,  musí rozdiel uhradiť podľa predpisov.
7. Zaistenie bezpečnosti a ochrany zdravia žiakov

Žiak je povinný počas vyučovania, prestávok ako i na podujatiach organizovaných školou chrániť svoje zdravie a zdravie svojich spolužiakov.

Žiakom sú zakázané všetky činnosti, ktoré sú zdraviu škodlivé, najmä fajčenie, pitie alkoholických nápojov, požívanie škodlivých látok.

Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. Ostatní vyučujúci v triede ich oboznámia s bezpečnostnými predpismi na prvej vyučovacej hodine. V prípadoch zvýšenej možnosti ohrozenia bezpečnosti a zdravia žiaka pri niektorých činnostiach sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.

V prípade úrazu alebo náhleho ochorenia žiak ihneď informuje vyučujúceho, dozor konajúceho učiteľa alebo najbližšiu dospelú osobu.

Pri úraze alebo nevoľnosti poskytne vyučujúci, určený ako zdravotník, žiakovi prvú pomoc. Pri podozrení na vážnejší úraz alebo ochorenie zabezpečí škola žiakovi lekársku pomoc. O úraze alebo ochorení informuje zákonných zástupcov žiaka. Žiak ide na ošetrenie buď s pedagogickým zamestnancom alebo so zákonným zástupcom. Každý úraz, ku ktorému prišlo počas výchovno-vzdelávacieho procesu a pri činnostiach organizovaných školou, zapíše vyučujúci, ktorý ho zistil, do zošita úrazov. Ak žiak vymešká kvôli úrazu z vyučovania viac ako 3 dni, spíše sa Záznam o školskom úraze.

Za bezpečnosť žiaka zodpovedá na vyučovaní vyučujúci v triede.

Pred vyučovaním, cez prestávky, po vyučovaní, na školskej vychádzke, na exkurzii a pri ostatnej výchovno-vzdelávacej činnosti vyplývajúcej z učebných osnov, pri výchovných akciách organizovaných školou  zodpovedajú za bezpečnosť žiakov dozor konajúci učitelia. Všetci žiaci školy sú povinní rešpektovať dozor konajúcich učiteľov. Na škole sú vykonávané  pravidelné dozory  podľa rozpisu umiestneného v zborovni školy. V prípade neprítomnosti učiteľa, ktorý mal vykonávať dozor, zastúpi ho náhradník. Náhradný dozor sa eviduje v zošite.
Pri prechode žiakov z budovy školy   na športovisko a pri ceste späť vykonáva dozor vyučujúci telesnej výchovy alebo daný vyučujúci učiteľ.
Pri školskom výlete, exkurzii alebo mimoškolskej akcii mimo sídla školy vykonáva dozor do počtu 15 žiakov jeden pedagogický zamestnanec.
Ak sú vychádzky, exkurzie, školské výlety alebo iné mimoškolské činnosti zaradené na začiatok vyučovania, žiaci sa zhromažďujú pred budovou školy. Obdobne sa postupuje pri didaktických hrách.

Osobitne sú povinní žiaci dodržiavať bezpečnostné pokyny a pokyny na ochranu zdravia
 na hodinách telesnej výchovy,  na školskom výlete .

Pre žiakov 1. ročníka  sa organizujú najviac jednodňové výlety do blízkeho okolia.

Pre žiakov 2.-4. ročníka jednodňové výlety do vzdialenosti 50 km od miesta školy.

Školské výlety, exkurzie, účasť na súťažiach mimo obce sa organizujú s informovaným súhlasom zákonného zástupcu žiaka.

Pred uskutočnením výletu, exkurzie  zodpovedný učiteľ napíše záznam o organizácii a poučení o bezpečnosti a ochrane zdravia.

Pre žiakov, ktorí sa uvedených aktivít nezúčastnia, sa zabezpečí náhradné vyučovanie.

8. Ochrana žiakov pred sociálno-patologickými javmi, diskrimináciou alebo násilím

Každý žiak musí byť chránený pred všetkými formami zanedbávania, šikanovania, agresívnosti, krutosti a využívania pred fyzickými útokmi, nadávaním, ohováraním a ponižovaním. Toto právo si uplatňuje prostredníctvom ktoréhokoľvek zamestnanca školy alebo na problém môže upozorniť školu jeho zákonný zástupca.

Žiak môže žiadať o pomoc ktoréhokoľvek zamestnanca školy, zvlášť triedneho učiteľa,

Zvýšený dozor vykonávajú učitelia najmä v priestoroch, kde k šikanovaniu došlo alebo k nemu môže dochádzať ( chodby, priestory sociálnych zariadení, veľké prestávky).

ZŠ úzko spolupracuje s centrom pedagogicko-psychologického poradenstva a prevencie, na ktoré sa môže v prípade potreby kontaktovať zákonný zástupca žiaka.
9. Pochvaly  a výchovné opatrenia

Pochvala môže byť udelená triednym učiteľom a riaditeľom školy v týchto prípadoch:

· výborný prospech
· za reprezentáciu školy
· za činnosť v prospech triedy a školy nad rámec svojich povinností
· za nezištnú pomoc, vysoko humánny prístup k ľuďom a príkladný čin
Výchovné opatrenia

Ukladajú sa žiakovi po objektívnom prešetrení za závažné alebo opakované previnenie proti školskému poriadku. Spravidla predchádzajú zníženiu stupňa zo správania. Za jedno previnenie možno udeliť žiakovi len jedno výchovné opatrenie na posilnenie disciplíny. Podľa závažnosti previnenia sa ukladá niektoré z týchto opatrení:

· napomenutie  triednym učiteľom,

· pokarhanie triednym učiteľom,

· pokarhanie  riaditeľom školy.

Pokarhanie triednym učiteľom udeľuje triedny učiteľ so súhlasom riaditeľa po prerokovaní v pedagogickej rade. Zákonného zástupcu o tom informuje písomným oznámením , ktoré zákonný zástupca žiaka berie svojim podpisom na vedomie. Riaditeľ udeľuje pokarhanie riaditeľom školy po prerokovaní v pedagogickej rade. O udelení opatrenia informuje zákonného zástupcu žiaka predvolaním . Ak žiak svojím správaním a agresivitou ohrozuje bezpečnosť a zdravie ostatných spolužiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá:

· zákonného zástupcu
· zdravotnú pomoc
· policajný zbor
Ochranné opatrenie slúži na upokojenie žiaka.
Napomenutie triednym učiteľom môže byť udelené v týchto prípadoch (časť A):
     -za jednorazové porušenie šk. poriadku, nevhodnú úpravu zovňajšku,

narušenie vyučovania, za telesné a verbálne obťažovanie v škole, opustenie areálu školy,

neprezúvanie sa v priestoroch školy, neplnenie si povinností týždenníkov,

použitie mobilu počas vyučovania alebo iného elektronického výrobku,

oneskorený príchod na vyučovanie 1-3 krát, za 1 – 5  neospravedlnených hodín,

iný menej závažný priestupok.

Pokarhanie triednym učiteľom sa udeľuje ( časť B):
-za opakované priestupky v časti A, za podvádzanie vyučujúceho,

za poškodzovanie školského zariadenia, za nenosenie si pomôcok na vyučovanie,

za fajčenie, za 6 – 10  neospravedlnených hodín
Pokarhanie riaditeľkou školy sa udeľuje( časť C):
-za opakované priestupky v časti B, za krádež v škole, za viac ako 11  

neospravedlnených hodín, za opakované používanie mobilných telefónov za iným 
účelom ako je telefonovanie.

Znížená známka zo správania na stupeň 2
· navrhuje triedny učiteľ po prerokovaní s riaditeľom školy a pedagogickou radou

· za opakované priestupky v časti B,

· zápis v klasifikačnom zázname o porušení školského poriadku 7-12 krát,

· neospravedlnenú absenciu v rozsahu 11-20 hodín,

· zákonnému zástupcovi zaslať 2.upozornenie na nedbalú školskú dochádzku
· za prinášanie do školy /alebo na činnosti organizované školou/ veci ohrozujúce zdravie žiakov a učiteľov,

· za úmyselné ublíženie na zdraví, šikanovanie, vydieranie, vandalizmus, fajčenie alebo používanie alkoholických nápojov alebo iných drog,

· za zásahy do triednej dokumentácie, dopisovanie známok, falšovanie podpisov a pečiatok,

· za opakované používanie mobilu na vyučovaní bez súhlasu vyučujúceho,

· za verbálnu agresiu a vulgarizmy voči zamestnancom školy,

· za prejav rasovej neznášanlivosti,

· za úmyselné poškodzovanie majetku,

· za znevažovanie žiakov, učiteľov a školy na verejnej sociálnej sieti a internete.
Znížená známka zo správania na stupeň 3:
· navrhuje triedny učiteľ po prerokovaní s riaditeľom školy a pedagogickou radou,
- pohovor žiaka s riaditeľkou školy za prítomnosti triedneho učiteľa

· za opakované priestupky v časti C,

· zápis v klasifikačnom zázname o porušení školského poriadku 13-18 krát ,

· za neospravedlnenú absenciu v rozsahu 21-30 hodín

· za opakované používanie alkoholických nápojov a iných drog.

Znížená známka zo správania na stupeň 4:

-za opakované priestupky, zápis v klasifikačnom zázname o porušení školského poriadku 19 a viac krát,

-za neospravedlnenú absenciu v rozsahu viac ako 31 hodín
Nad 60 neospravedlnených hodín Obecnému úradu zaslať „Návrh na začatie priestupkového konania“. Výchovné opatrenia sa udeľujú podľa Metodického pokynu č.7/2009-R na hodnotenie žiakov ZŠ.V prípade porušenia školského poriadku vyučujúci urobí zápis do klasifikačného záznamu. V prípade, že nedôjde k náprave, spíše sa so žiakom Záznam o pohovore, s ktorým bude oboznámený jeho zákonný zástupca. Záznam o pohovore obsahuje stanovisko žiaka, stručný popis skutku (situácie), prípadné stanoviská ďalších osôb, ktoré môžu prispieť k bližšiemu objasneniu skutkovej podstaty a dohodu medzi zúčastnenými stranami o ďalšom postupe. Zápis v klasifikačnom zázname a  Záznam o pohovore slúžia ako podklad pre Pedagogickú radu, ktorá rozhodne o ďalšom riešení výchovných problémov žiaka. Každé výchovné opatrenie sa musí preukázateľným spôsobom oznámiť zákonnému zástupcovi žiaka.
Žiak, ktorý vymešká počas polroka viac ako 150 vyučovacích hodín a nemá dostatočný počet známok z jednotlivých predmetov ( minimálne dve známky), t. j. nemôže byť klasifikovaný, bude vykonávať komisionálne skúšky. 
Opatrenia na posilnenie disciplíny žiakov:

Ukladajú sa žiakom za závažné alebo opakované previnenia. Spravidla predchádzajú zníženiu známky zo správania. Pred udelením niektorého opatrenia treba previnenie alebo poklesok objektívne prešetriť. Pri posudzovaní previnenia sa podľa potreby prizve zákonný zástupca žiaka. Za jedno previnenie možno udeliť žiakovi len jedno výchovné opatrenie na posilnenie disciplíny. Podľa závažnosti previnenia sa ukladá niektoré z týchto opatrení:

· individuálne napomenutie učiteľom
· zápis do Poznámok k práci žiakov do Klasifikačného záznamu
· zápis do žiackej knižky
· napomenutie  triednym učiteľom
· pokarhanie  triednym učiteľom
· pokarhanie  riaditeľom školy
· zníženie známky zo správania podľa zásad klasifikačného poriadku

10. Hodnotenie a klasifikácia

1. V jednotlivých vyučovacích predmetoch sú žiaci klasifikovaní týmito stupňami:

1 – výborný, 2 – chválitebný, 3 – dobrý, 4 – dostatočný, 5 – nedostatočný

2. Správanie žiakov sa klasifikuje týmito stupňami: 1 – veľmi dobré, 2 – uspokojivé,

3 – menej uspokojivé, 4 – neuspokojivé

3. Výchovné predmety  budú hodnotené na základe prerokovania na pedagogickej  rade - budú hodnotené známkou.
4. Ak nie je možné žiaka klasifikovať v prvom polroku pre závažné objektívne príčiny,

určí riaditeľ školy náhradný termín skúšok a to spravidla tak, aby klasifikácia za 1.

polrok mohla byť ukončená najneskôr do dvoch mesiacov od dátumu klasifikácie za 1.

polrok.

5. Ak nie je možné žiaka vyskúšať a klasifikovať v riadnom termíne v 2. polroku, žiak je

skúšaný a klasifikovaný za toto obdobie v poslednom týždni augusta  resp. v septembri,  a to v dňoch určených riaditeľom školy.

6. Ak žiak , alebo zákonný zástupca má pochybnosti o správnosti klasifikácie na konci

1. a 2. polroka, môže do troch dní od kedy sa dozvedel o jej výsledku, požiadať

riaditeľa školy o komisionálne skúšanie. Ak je vyučujúcim riaditeľ školy, o preskúšanie

možno požiadať orgán štátnej správy, ktorý školu odborne riadi. Preskúšať žiaka

nemožno, ak bol v danom klasifikačnom období z tohto predmetu už komisionálne

skúšaný. Riaditeľ školy môže nariadiť komisionálne preskúšanie žiaka na vlastný podnet.
11. Práva a povinnosti pedagogických zamestnancov školy

Učiteľ:

Využíva všetky práva, ktoré vyplývajú z platných legislatívnych predpisov, vnútorných dokumentov školy, pokynov a smerníc riaditeľa školy. Riadi sa opisom pracovných činností, ktoré tvoria prílohu pracovnej zmluvy. Učiteľ dopoludňajšej smeny prichádza do školy 30 minút pred začiatkom vyučovania, učiteľ popoludňajšej smeny prichádza 15 minút pred začiatkom svojej prvej vyučovacej hodiny a končí poslednou vyučovacou hodinou v rozvrhu. Príchod  zapíše do knihy príchodov a odchodov, oneskorený príchod hlási riaditeľovi školy /zástupcovi/. Predvídanú neprítomnosť hlási riaditeľovi školy /jeho zástupcovi/ tak, aby bolo možné zabezpečiť zastupovanie. Do 24 hodín predložia potvrdenie o dôvodoch neprítomnosti. Po príchode do školy a pri odchode zo školy sa učitelia oboznámia so správami v zborovni, pokynmi vedenia školy, so zmenami v rozvrhu a zapíšu sa do dochádzkovej knihy. Preberané učivo suplovanej hodiny zapíšu  do knihy zastupovania najneskôr na druhý deň od odučenia zastupovaných hodín. V triede pred vyučovaním zapíše učiteľ do triednej knihy učivo, neprítomných žiakov, skontroluje, či je učebňa v poriadku. Na vyučovanie sa starostlivo pripravuje. Učiteľ dbá na poriadok a disciplínu v triedach, vedie žiakov k ochrane školského majetku. Zodpovedá za zdravie a bezpečnosť žiakov vo vyučovacom čase, na vychádzkach, exkurziách, kurzoch a v čase dozoru na pridelenom priestore .Učiteľ má zakázané používať telesné tresty, rešpektuje Deklaráciu práv dieťaťa i Dohovor o právach dieťaťa. Disciplinárne priestupky rieši v zmysle platných predpisov s ohľadom na konkrétnu situáciu, individuálne možnosti žiaka. Závažné prípady porušenia Školského poriadku  hlási vedeniu školy.

Po poslednej vyučovacej hodine skontroluje poriadok v triede a odvedie žiakov na chodbu. Učiteľ vykonávajúci dozor nad žiakmi sa dostaví  na určené miesto dozoru včas a nesmie svojvoľne opustiť priestor. V prípade nutnosti  požiada o pomoc iného  prítomného vyučujúceho.

Pracovná doba učiteľov:

· Učiteľ dopoludňajšej smeny prichádza do školy 30 minút pred začiatkom vyučovania, učiteľ popoludňajšej smeny prichádza 15 minút pred začiatkom svojej prvej vyučovacej hodiny a končí poslednou vyučovacou hodinou v rozvrhu. a zapíše sa do knihy dochádzky.

· Učitelia čas pred začiatkom vyučovania využívajú na prípravu učebných pomôcok, na kontrolu žiakov, na kontrolu triedy, v ktorej sú triednymi učiteľmi.

· Učitelia na vyučovacie hodiny prichádzajú včas a dodržujú 45 min. vyučovacie hodiny.

· Odchod učiteľov zo školy je stanovený na 13,00 hod., ak nemajú v škole ďalšie povinnosti (napr. porady, záujmové krúžky, schôdzky s rodičmi, doučovanie, kultúrne, športové a iné akcie organizované školou a pod.)

· Skorší odchod zo školy je potrebné oznámiť vedeniu školy.
Spôsob oznamovania neprítomnosti v práci:

· Neprítomnosť v práci oznamujú pedagogickí zamestnanci školy a ostatní zamestnanci školy riaditeľovi, v jeho neprítomnosti zástupkyni  riaditeľky  školy podľa možnosti deň vopred, aby sa mohlo zabezpečiť zastupovanie.

· Nepredvídanú neprítomnosť v práci je potrebné ohlásiť telefonicky, alebo iným vhodným spôsobom.

· Potvrdenie o návšteve lekára ako aj hlásenie o práceneschopnosti resp. ošetrovaní člena rodiny je potrebné neodkladne odovzdať  riaditeľke  školy.

· Iné dôvody neprítomnosti v práci ( porady, vzdelávacie aktivity a pod. ) je potrebné oznámiť vedeniu školy a predložiť pozvánku na uvedenú akciu.

· Pre prípad nepredvídaného zastupovania je v škole učiteľ povinný zastúpiť neprítomného zamestnanca na požiadanie p. zástupkyne riaditeľky.

· Riaditeľ školy môže učiteľa uvoľniť z vyučovania zo závažných dôvodov spravidla na jeden deň. V prípade dôvodnej potreby môže mimoriadne riaditeľ školy povoliť čerpanie dovolenky alebo náhradného voľna. O  dĺžke voľna rozhoduje riaditeľ školy tak, aby bola zabezpečená riadna prevádzka školy. Každý pedagogický a nepedagogický zamestnanec školy, ktorý zmešká nástup do zamestnania je povinný sa ospravedlniť riaditeľke školy (v jej neprítomnosti zástupkyni  riaditeľky školy).

Pedagogický dozor :

Pedagogický dozor vykonávajú učitelia podľa týždenného rozvrhu, ktorý zostavuje zástupkyňa riaditeľky školy. Pedagogický dozor začína o 7,15hod. a trvá do skončenia vyučovania.. Dozor sa vykonáva kontrolou na chodbách , ako aj v triedach. 
V prípade pobytu žiakov vonku  cez veľkú prestávku sa pedagogický dozor vykonáva aj v areáli školy. Pedagogický dozor kontroluje v spolupráci  s upratovačkou disciplinovaný vstup žiakov do školy, prezúvanie žiakov, ich prezliekanie a správne uloženie topánok a šatstva. Dozerá a dbá na disciplínu a poriadok na školských chodbách a v triedach počas prestávok. Dbá, aby sa žiaci zdržiavali len na tej chodbe, kde majú triedu. 
Po zazvonení na vyučovaciu hodinu dohliada, aby sa žiaci zdržiavali iba v triedach. Sleduje správne vetranie tried. Sleduje dodržiavanie hygienických zásad na WC, ako aj disciplínu žiakov v týchto priestoroch. Zodpovedá za poriadok a čistotu chodieb, schodíšť a pri pobyte žiakov vonku aj za poriadok v areáli školy. Počas prestávok dáva pozor, aby žiaci neopúšťali areál školy. Cez veľkú prestávku  umožnia zostať v triede len týždenníkom, žiakom so zdravotnými problémami, príp. žiakom, ktorí boli poverení vyučujúcimi vykonávať istú činnosť v triede práve cez prestávku. V prípade dobrého počasia trávia žiaci veľkú  prestávku vonku na školskom dvore školy. V prípade nepriaznivého počasia ostávajú v triedach a na chodbách pri triedach.· Vyučujúci, ktorí v triede učia poslednú vyučovaciu hodinu odvádzajú žiakov sa prezliecť, prezuť a zabezpečia organizovaný odchod žiakov z budovy školy.  Dozor konajúci učitelia  sú plne zodpovední za dodržiavanie predpisov na zabezpečenie ochrany zdravia  a bezpečnosti žiakov. V prípade, že počas prestávok bol žiakmi poškodený alebo zničený majetok školy,  dozor konajúci učiteľ zabezpečí v spolupráci s triednym učiteľom náhradu škody  rodičmi žiaka, ktorý poškodenie úmyselne, alebo z nedbanlivosti zavinil (zápis o škode). Podobne sa postupuje aj pri krádežiach žiackeho resp. školského majetku. Každý úraz je dozor konajúci učiteľ povinný zaznamenať do zošita úrazov a prípadne spísať záznam o úraze. K napísaniu zápisu o úraze je potrebné zabezpečiť dvoch hodnoverných svedkov. Každý úraz je potrebné hlásiť zriaďovateľovi a zároveň elektronickou formou registrovať úraz na Národnom inšpektoráte práce ( UR 101 – registrácia úrazu ). Záznam sa musí napísať vtedy, ak žiak chýba v škole viac ako tri dni  okrem dňa kedy sa tento úraz stal. V prípade potrebnej lekárskej pomoci je nutné zabezpečiť prevoz zraneného do nemocnice. Okrem uvedených úloh sú dozor konajúci učitelia povinní plniť aj ďalšie aktuálne úlohy, ktoré im budú uložené vedením školy.
12. Práva a povinnosti zákonných zástupcov

Zákonný zástupca žiaka má právo:

           Vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy možno uplatňovať v súlade s možnosťami výchovno-vzdelávacej sústavy (štátna, súkromná, cirkevná),  žiadať, aby sa v rámci výchovy a vzdelávania v škole žiakom poskytovali informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona, oboznámiť sa so školským poriadkom; byť informovaný o výchovno-vzdelávacích výsledkoch svojho dieťaťa; na informovanie o priebežných výsledkoch žiaka sa používa žiacka knižka, určené sú k tomu zasadnutia triednych aktívov rodičovského združenia, prípadne je možné vopred dohodnúť individuálnu konzultáciu s vyučujúcim, na poskytnutie poradenských služieb vo výchove a vzdelávaní svojho dieťaťa od triedneho učiteľa, koordinátora prevencie a člena vedenia školy, zúčastňovať sa výchovy a vzdelávania po predchádzajúcom súhlase riaditeľa školy, vyjadrovať sa k školskému vzdelávaciemu programu školy prostredníctvom Rady školy pri ZŠ v Žehni, byť prítomný na komisionálnom preskúšaní svojho dieťaťa po predchádzajúcom súhlase  riaditeľa školy, požiadať v priebehu plnenia povinnej školskej dochádzky o prestup žiaka do inej základnej školy; o prestupe rozhoduje riaditeľ školy, do ktorej sa žiak hlási, požiadať na konci prvého a druhého polroka, do troch pracovných dní odo dňa vydania vysvedčenia, o vykonanie komisionálnej skúšky; požiadať o individuálny učebný plán pre žiaka s nadaním alebo z iných závažných dôvodov; tvorbu individuálneho učebného plánu koordinuje triedny učiteľ.
Zákonný zástupca žiaka je povinný:

           Vytvoriť pre dieťa podmienky na prípravu na výchovu a vzdelávanie v škole a na plnenie školských povinností, dodržiavať podmienky výchovno-vzdelávacieho procesu svojho dieťaťa určené týmto školským poriadkom, dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby, informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania, nahradiť škodu, ktorú žiak úmyselne zavinil, prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí individuálne vzdelávanie; 
Dôvody neprítomnosti dieťaťa na výchove a vzdelávaní doloží dokladmi v súlade s týmto školským poriadkom, ak sa žiak nemôže zúčastniť na výchove a vzdelávaní v škole, je povinný oznámiť škole bez zbytočného odkladu príčinu jeho neprítomnosti, čo môže urobiť telefonicky, e-mailom, alebo prostredníctvom súrodenca; za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo mimoriadne udalosti v rodine alebo účasť žiaka na súťažiach, písomne v žiackej knižke ospravedlniť neprítomnosť žiaka, ktorá trvá najviac 5 vyučovacích dní; vo výnimočných a osobitne odôvodnených prípadoch škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti. Ak je žiakovi povolené individuálne vzdelávanie pre jeho zdravotný stav, ktorý mu neumožňuje účasť na vzdelávaní v škole alebo žiakovi prvého stupňa, zákonný zástupca žiaka utvorí pedagogickým zamestnancom, ktorí zabezpečujú individuálne vzdelávanie žiaka, podmienky na túto činnosť. 
Zákonný zástupca, ktorý nie je v hmotnej núdzi, je povinný, včas zaplatiť poplatok za pomôcky, ktoré zabezpečuje škola dvakrát do roka. O výške tohto poplatku je upovedomený zákonný zástupca na začiatku školského roka a je povinný ho uhradiť do 20. októbra za prvý polrok a do 20. apríla za druhý polrok. V  prípade nedodržania tohto termínu to škola bude riešiť so štatutárnym zástupcom.
13. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy

Práva ustanovené v tomto školskom poriadku sa zaručujú rovnako každému žiakovi v súlade so zásadou rovnakého zaobchádzania vo vzdelaní. Výkon práv a povinností vyplývajúcich z tohto školského poriadku musí byť v súlade s dobrými mravmi. Nikto nesmie tieto práva a povinnosti zneužívať na škodu druhého žiaka. Žiak nesmie byť v súvislosti s výkonom svojich práv postihovaný za to, že bola prostredníctvom jeho zákonného zástupcu na iného žiaka, pedagogického zamestnanca alebo iného zamestnanca školy podaná sťažnosť, žaloba alebo návrh na začatie trestného stíhania.

· Škola nemôže žiaka, pedagogického zamestnanca a ďalších zamestnancov školy  postihovať alebo znevýhodňovať preto, že uplatňuje svoje práva podľa tohto školského poriadku.

· Výkonom práv začleneného žiaka so špeciálnymi výchovno-vzdelávacími potrebami nemôžu byť obmedzené práva ostatných žiakov, ktorí sú účastníkmi výchovy a vzdelávania.

· Ak zákonný zástupca žiaka neprihlási školopovinné dieťa na zápis do školy alebo nedbá o jeho riadnu dochádzku do školy a ak opatrenia školy boli bezvýsledné alebo podľa poznatkov školy je výchova a výživa žiaka ohrozená škodlivými vplyvmi, najmä alkoholizmom a užívaním omamných látok zákonného zástupcu žiaka, oznámi to riaditeľ zriaďovateľovi školy.

14. Záverečné ustanovenie

Po zvážení a zapracovaní konštruktívnych pripomienok bol Školský poriadok prerokovaný v Rade školy,  schválený na zasadnutí pedagogickej rady 25.septembra 2026. I keď je súčasné znenie Školského poriadku záväzné pre pedagogických pracovníkov a žiakov školy, ide o otvorený materiál. Preto radi prijmeme pripomienky pedagogických pracovníkov, rodičov i žiakov školy. Je v našom záujme vytvoriť fungujúce, humánne a demokratické spoločenské normy tak, aby sme ich dodržiavaním vytvorili atmosféru pokojného, tvorivého a humánneho prostredia a vyhli sa zbytočným nedorozumeniam, konfliktom a stresom.

Školský poriadok  je záväzný pre všetkých žiakov a zamestnancov školy. Nedodržanie niektorého bodu Školského poriadku  zo strany žiakov je dôvodom na výchovné opatrenie.

Triedny učiteľ je povinný  preukázateľne oboznámiť so Školským poriadkom  žiakov a ich zákonných zástupcov. Zmeny a doplnky Školského poriadku vydáva riaditeľ školy po prerokovaní v Pedagogickej rade  a v Rade školy.

Prerokované na Pedagogickej rade    dňa  25.8.2026

